Selvom AaB tabte med 1-0 i Viborg torsdag aften, så var det alligevel aalborgenserne og de medrejste fans, der brød ud i stor jubel, da slutfløjtet lød. Nordjyderne var nemlig videre i Pokalturneringens semifinale, fordi man havde vundet den første kamp hjemme med 2-0. - Det er jo en kamp over to kampe, hvor vi gjorde mange ting rigtigt i den første. I dag gjorde vi så, hvad der skulle til, og jeg synes godt, vi kunne have scoret, men vi forsvarer os godt, da de begynder at ligge pres på, og det gør jo, at vi går videre, så alt i alt er vi tilfreds, fortæller Jakob Ahlman om nederlaget. Se hele interviewet med Jakob Ahlman: Fansene i front Efter kampens opgør, da TV2 Nords reporter Mogens Jørgensen fangede Jakob Ahlman,  og Rasmus Thelander, var begge spillere enige om især en ting fra kampen, som havde været særligt godt. - Det er fantastisk, hvordan vi gang på gang har så mange til at støtte os, lige meget hvor vi spiller. Så det var dejligt at kunne betale lidt tilbage med en sejr over Horsens og en semifinale i pokalen, erkendte Jakob Ahlman. - Det er fremragende, og det giver et kæmpe boost. Stort tak til dem, for det giver virkelig meget, anerkendte Rasmus Thelander. Giver noget trods nederlag Men selvom jublen var stor, så var faktum, at AaB altså tabte opgøret, samtidig med at man ovenikøbet ikke fik scoret et eneste mål. Dog gav det ikke AaB-spillerne særlig grund til bekymring. - Det er jo det, som pokalopgør over to kampe handler om - at vinde efter to kampe, siger Kristoffer Pallesen og tilføjer. - Selvfølgelig er der noget at tage med, og der er helt sikkert mere, end det, jeg kan på nuværende tidspunkt, konstaterer han. Nederlaget i sig selv giver AaB-spillerne noget at tage med sig til næste kamp hjemme mod OB den 10. april. Men særligt følelsen, er det, som Jakob Ahlman tog med sig fra Viborg. -  Følelsen af at gå videre er dejlig, selvom vi har tabt en fodboldkamp, men kampen havde også været anderledes, hvis vi kom herned med 0-0, for så skulle vi jagte noget mere, så jeg synes egentlig, at det langt hen ad vejen går, som vi vil have det, selvom det er klart, at vi gerne ville have haft lidt mere ro på til sidst med en scoring, som vi kunne have fået tidligere i kampen, men vi holder den hjem, og det giver os også en succesoplevelse, Se hele interviewet med Kristoffer Pallesen:

Opsummering:
AaB's fans fik stor ros af AaB-spillerne, efter 1-0-nederlaget i Viborg torsdag aften.